Κωνσταντίνος Σπανδάγος (ακαδημαϊκός)

Ο Κωνσταντίνος Σπανδάγος είναι Έλληνας μηχανικός και ακαδημαϊκός. Είναι επίκουρος καθηγητής ενεργειακής και περιβαλλοντικής πολιτικής στο Πανεπιστήμιο του Νέου Χάμσαϊρ στις Ηνωμένες Πολιτείες Αμερικής. 

Η έρευνά του συνδιάζει στοιχεία από τη μηχανική, την τεχνητή νοημοσύνη, τα οικονομικά, την ψυχολογία και την επιστήμη δεδομένων για την αντιμετώπιση τεχνολογικών, οικονομικών και κοινωνικών ζητημάτων που σχετίζονται με την ενεργειακή μετάβαση στις Ηνωμένες Πολιτείες, την Ευρώπη και την Ασία. Με το έργο του έχει συμβάλλει στην κατανόηση των συμπεριφορικών μηχανισμών λήψης αποφάσεων που σχετίζονται με την υιοθέτηση τεχνολογικών καινοτομιών βιώσιμης ενέργειας. Έχει επίσης συμβάλει στη χρήση Μηχανικής Μάθησης για την αποτελεσματικότερη πρόβλεψη και αντιμετώπιση φαινομένων ενεργειακής φτώχειας. 

 Καταγωγή και Σπουδές 
Ο Κωνσταντίνος Σπανδάγος γεννήθηκε και μεγάλωσε στην Αθήνα. Στα νεανικά του χρόνια είχε ασχολήθεί με την κολύμβηση και το στίβο στους αθηναϊκούς συλλόγους Παναθηναϊκό Α.Ο. και Πανελλήνιο Γ.Σ. Ολοκλήρωσε τις προπτυχιακές του σπουδές στο Τμήμα Χημικών Μηχανικών του Εθνικού Μετσοβίου Πολυτεχνείου. Στη συνέχεια μετακόμισε στο Ηνωμένο Βασίλειο όπου σπούδασε στο Αυτοκρατορικό Κολλέγιο του Λονδίνου, αποφοιτώντας με μεταπτυχιακό τίτλο (M.Sc.) στην Τεχνολογία Περιβάλλοντος από το Κέντρο Περιβαλοντικής Πολιτικής, και διδακτορικό τίτλο (Ph.D.) από τη Σχολή Χημικών Μηχανικών. Συνέχισε τις σπουδές του στο Πανεπιστήμιο Επιστήμης και Τεχνολογίας του Χονγκ Κονγκ, όπου αποφοίτησε με το δεύτερο διδακτορικό του τίτλο από τη Σχολή Πολιτικών Μηχανικών και Μηχανικών Περιβάλλοντος. 

 Ερευνητική εργασία και Σταδιοδρομία 
Ο Κωνσταντίνος Σπανδάγος είναι σήμερα επίκουρος καθηγητής και διευθυντής του εργαστηρίου που φέρει το όνομά του  στο τμήμα Τμήμα Φυσικών Πόρων και Περιβάλλοντος του Πανεπιστήμιου του Νέου Χάμσαϊρ στις Ηνωμένες Πολιτείες. Προηγουμένως, εργάστηκε ως μεταδιδακτορικός ερευνητής, αρχικά στη Σχολή Δημόσιας Πολιτικής του Πανεπιστημίου Επιστήμης και Τεχνολογίας του Χονγκ Κονγκ και αργότερα στο Οικονομικό και Κοινωνικό Ερευνητικό Ινστιτούτο της Ιρλανδίας και στο Τμήμα Οικονομικών του Trinity College Dublin. Εργάστηκε επίσης στη βιομηχανία ως επιστήμονας δεδομένων.

Κατά τη διάρκεια των διδακτορικών του σπουδών, παρατήρησε ότι τα υπολογιστικά μοντέλα ενεργειακών και οικονομικών συστημάτων βασίζονταν συνήθως στην παραδοσιακή οικονομική θεωρία, η οποία υποθέτει ότι οι καταναλωτές είναι πλήρως ορθολογικοί (επιδιώκοντας το μέγιστο κέρδος) και ιδιοτελείς. Αυτή η υπόθεση μεταφέρεται συχνά στη διαμόρφωση ενεργειακής πολιτικής, η οποία στηρίζεται σε τέτοια μοντέλα. Ωστόσο, πιο σύγχρονες γνώσεις από τα Συμπεριφορικά Οικονομικά αμφισβητούν το πρότυπο της πλήρους ορθολογικότητας, δείχνοντας ότι οι ανθρώπινες αποφάσεις σχετικά με την κατανάλωση ενέργειας μπορεί να μην είναι πλήρως ορθολογικές και να καθοδηγούνται από ανιδιοτελή κίνητρα. Στην διδακτορική του διατριβή με τίτλο “Ενσωμάτωση αρχών Συμπεριφορικών Οικονομικών στη διαμόρφωση ενεργειακής πολιτικής: μια προσέγγιση Ασαφούς Λογικής για τη μοντελοποίηση ενεργειακών αποφάσεων ψύξης κατοικιών υπό Περιορισμένο Ορθολογισμό και άλλες φυσικές έννοιες”, ανέπτυξε μια διεπιστημονική μοντελοποιητική προσέγγιση που ενσωματώνει συμπεριφορικές έννοιες με ποσοτικά φυσικά δεδομένα σε ένα ενιαίο μαθηματικό πλαίσιο για την καλύτερη πρόβλεψη της ανθρώπινης συμπεριφοράς εντός ενεργειακών συστημάτων. Η προσέγγισή του βασίζεται στην Ασαφή Λογική, μια μορφή μαθηματικής λογικής που λαμβάνει υπόψη «βαθμούς αλήθειας» αντί της συνήθους δυαδικής λογικής «αληθές ή ψευδές» (1 ή 0). Η μελέτη αυτή, που δημοσιεύθηκε στο περιοδικό Applied Energy , κατέδειξε τη χρησιμότητα της ενσωμάτωσης εννοιών των Συμπεριφορικών Οικονομικών και της Ασαφούς Λογικής για την ενίσχυση του ρεαλισμού των μοντέλων ενεργειακών συστημάτων και του σχεδιασμού βιώσιμων ενεργειακών πολιτικών.

Πιο πρόσφατα, στην εργασία του με τίτλο "Πρόβλεψη ενεργειακής φτώχειας και αποτελεσματική στόχευση για δίκαιες μεταβάσεις με χρήση Mηχανικής Mάθησης" ο Κωνσταντίνος Σπανδάγος ανέπτυξε μια τεχνική μοντελοποίησης βασισμένη στη Μηχανική Μάθηση για ακριβέστερο προσδιορισμό και πρόβλεψη φαινομένων ενεργειακής φτώχειας στην Ευρώπη. Για το έργο αυτό βραβεύτηκε κατά τη διάρκεια του Πρώτου Ελληνοαμερικανικού Συμποσίου Νέων Ερευνητών στο πανεπιστήμιο M.I.T. 

Συνολικά, οι εργασίες του έχουν δημοσιευτεί σε μερικά από τα σπουδαιότερα διεθνή επιστημονικά περιοδικά σε θέματα ενέργειας, περιβάλλοντος και κλιματικής αλλαγής, συμπεριλαμβανομλενων των Applied Energy, Energy Economics, Renewable and Sustainable Energy Reviews, και του Journal or Cleaner Production, και έχουν συμβάλλει στην έρευνα μεγάλων διεθνών οργανισμών όπως το Διεθνές Πρακτορείο Ενέργειας του Οργανισμού Οικονομικής Συνεργασίας και Ανάπτυξης. Η έρευνά του έχει προσελκύσει διεθνώς την προσοχή επιστημονικών μέσων ενημέρωσης, όπως το Science Trends , καθώς και μεγάλων εφημερίδων όπως οι Irish Times  και South China Morning Post. 

 Βραβεύσεις (μερική λίστα) 

 Βραβείο Διαγωνισμού "Solve for X" της Google (2015).
 Βραβείο Διαγωνισμού "3 Minutes Thesis" (2017).
 Βραβείο Περιοδικού Energy Research & Social Science (2020).
 Βραβείο Faculty Development, Πανεπιστήμιο του Νέου Χάμσαϊρ (2023).
 Βραβείο στο Πρώτο Ελληνοαμερικανικό Συμπόσίο Νέων Ερευνητών, Μ.Ι.Τ. (2025).

 Κύριες δημοσιεύσεις (μερική λίστα) 

 Spandagos, C. “Achieving decarbonization goals with biofuels: policy challenges and opportunities in the European Union and the United States”, in Jeguirim, M. and Zorpas, A. (2024). "Advances in Biofuels Production, Optimization and Applications”. 
 Spandagos, C., Tovar-Reaños, M.A. and Lynch, M.A. (2023) “Energy poverty prediction and effective targeting for just transitions with machine learning”. Energy Economics, 107131.
 Spandagos, C., Tovar-Reaños, M.A. and Lynch, M.A. (2022). “Public Acceptance of Sustainable Energy Innovations in the European Union: A Multidimensional Framework for National Policy”. Journal of Cleaner Production, 130721. 
 Spandagos, C., Baark, E., Ng, T.L. and Yarime, M. (2021). “Social influence and economic intervention policies to save energy at home: Critical questions for the new decade and evidence from air-condition use”. Renewable and Sustainable Energy Reviews, 143 (2), 110915.
 Spandagos, C., Yarime, M., Baark, E. and Ng, T.L. (2020) “Triple Target policy framework to influence household energy behavior: Satisfy, strengthen, include”. Applied Energy, 269, 115117.
 Spandagos, C. and Ng, T.L. (2018). “Fuzzy model of residential energy decision making considering behavioral economics concepts”. Applied Energy, 213, pp. 611-625.
 Spandagos, C. and Ng, T.L. (2017). “Equivalent full-load hours for assessing climate change impact on building cooling and heating energy consumption in large Asian cities”. Applied Energy, 189, pp.352–368.

 Εξωτερικοί σύνδεσμοι 

 Η προσωπική ιστιoσελίδα του Κωνσταντίνου Σπανδάγου στο Πανεπιστήμιο του Νέου Χάμσαϊρ.
 Εργαστήριο Ενεργειακής και Περιβαλλοντικής Πολιτικής Spandagos Lab.

 Παραπομπές